ᱵᱟᱞᱞᱤᱭᱟ

ᱵᱟᱞᱞᱤᱭᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱥᱟᱶ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱥᱟᱢᱟᱝ ᱥᱚᱦᱚᱨ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱥᱟᱢᱟᱝ ᱥᱤᱢᱟᱹ ᱨᱮ ᱵᱟᱨᱭᱟ ᱢᱩᱬ ᱜᱟᱰᱟ, ᱜᱟᱝᱱᱟᱹᱭ ᱟᱨ ᱜᱷᱟᱜᱷᱨᱟ ᱜᱟᱰᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱵᱟᱨᱚᱬᱟᱥᱤ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ (᱘᱗ ᱢᱤᱞ) ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱓᱘᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱝ ᱪᱮᱬᱮ ᱨᱟᱠᱷᱟᱵᱤᱨ ᱯᱨᱚᱴᱮᱠᱴᱮᱰ ᱴᱚᱴᱷᱟ ᱠᱟᱱᱟ, ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱱ ᱪᱮᱬᱮ ᱨᱟᱠᱷᱟᱵᱤᱨ ᱾

ᱪᱷᱟᱹᱴᱭᱟᱹᱨ

ᱚᱛᱱᱚᱜ

ᱦᱚᱲ ᱞᱮᱠᱷᱟ
᱑᱙᱐᱑ ᱨᱮ, ᱵᱟᱞᱞᱤᱭᱟ ᱨᱤᱱ ᱦᱚᱲ ᱮᱞ ᱑᱕,᱒᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, 
ᱵᱟᱞᱞᱤᱭᱟ ᱨᱤᱱ ᱦᱚᱲ ᱮᱞ ᱑᱐᱒,᱒᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱮᱞ ᱕᱔% ᱟᱨ ᱛᱤᱨᱞᱟᱹ ᱫᱚ ᱔᱖% ᱛᱮᱭᱟᱨ ᱟᱠᱟᱱᱟ ᱾ ᱵᱟᱞᱞᱤᱭᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱕% ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱕᱘% ᱠᱚᱲᱟ ᱟᱜ ᱟᱨ ᱔᱒% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱑᱒% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱞᱞᱤᱭᱟ ᱨᱤᱱ ᱜᱩᱴ ᱦᱚᱲ ᱮᱞ ᱑᱐᱔,᱔᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱕᱕,᱔᱕᱙ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱔᱘,᱙᱖᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱐᱐᱐ ᱠᱚᱲᱟ ᱨᱮ ᱘᱘᱓ ᱛᱤᱨᱞᱟᱹ ᱟᱜ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱲᱷᱤᱴᱚᱨ ᱦᱚᱲ ᱮᱞ ᱑᱑,᱖᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱟᱞᱞᱤᱭᱟ ᱨᱮ ᱥᱮᱪᱮᱫ ᱫᱚᱨ ᱜᱩᱴ ᱮᱞ ᱗᱘.᱐% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱖᱙.᱕% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱵᱟᱞᱞᱤᱭᱟ ᱨᱤᱱ ᱗+ ᱦᱚᱲ ᱮᱞ ᱯᱨᱚᱵᱷᱟᱥᱤ ᱥᱮᱪᱮᱫ ᱘᱓.᱓% ᱛᱟᱦᱮᱸ ᱠᱟᱱᱟ, ᱟᱹᱫᱤᱵᱟᱹᱥᱤ ᱟᱜ ᱮᱞ ᱘,᱗᱐᱓ ᱟᱨ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱓,᱙᱔᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱟᱞᱞᱤᱭᱟ ᱨᱮ ᱒᱐᱑᱒ ᱨᱮ ᱑᱕᱗᱗᱒ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱟᱞᱞᱤᱭᱟ ᱨᱮᱞᱣᱮ ᱥᱴᱮᱥᱚᱱ ᱫᱤᱱᱟᱹᱢ ᱦᱤᱞᱚᱜ ᱒ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ ᱥᱟᱶᱛᱮ ᱟᱹᱰᱤ ᱜᱟᱱ ᱴᱨᱮᱱ ᱮ ᱯᱩᱨᱟᱹᱣᱟ ᱾ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱞᱮᱠᱟᱱ ᱫᱤᱞᱞᱤ, ᱢᱩᱢᱵᱟᱭ, ᱠᱚᱞᱠᱟᱛᱟ ᱥᱟᱶᱛᱮ ᱞᱚᱠᱷᱱᱚᱣ, ᱠᱟᱱᱯᱩᱨ, ᱟᱜᱽᱨᱟ, ᱵᱟᱨᱚᱬᱟᱥᱤ ᱟᱨ ᱤᱞᱞᱟᱦᱟᱵᱟᱫᱽ ᱞᱟᱹᱜᱤᱫ ᱛᱮ ᱟᱹᱰᱤ ᱜᱟᱱ ᱴᱨᱮᱱ ᱛᱮ ᱴᱨᱮᱱ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱵᱟᱞᱞᱤᱭᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱟᱨ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱵᱟᱨᱚᱬᱟᱥᱤ, ᱜᱚᱨᱟᱠᱷᱯᱩᱨ, ᱠᱟᱱᱯᱩᱨ, ᱟᱜᱽᱨᱟ, ᱵᱟᱨᱚᱬᱟᱥᱤ ᱟᱨ ᱤᱞᱞᱟᱦᱟᱵᱟᱫᱽ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱵᱟᱥ ᱱᱤᱜᱟᱢ UPSRTC ᱯᱨᱟᱭᱢᱮᱨᱤ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱢᱤᱰᱤᱭᱟ ᱢᱮᱱᱟᱜᱼᱟ ᱾

ᱡᱮᱜᱮᱫ ᱵᱤᱨᱫᱟᱹᱜᱟᱲ
ᱡᱚᱱᱱᱟᱭᱚᱠ ᱪᱚᱸᱫᱽᱨᱚᱥᱮᱠᱷᱚᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱵᱟᱞᱞᱤᱭᱟ, ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱞᱞᱤᱭᱟ ᱨᱮ ᱩᱛᱚᱨ ᱯᱨᱚᱫᱮᱥ ᱥᱚᱨᱠᱟᱨᱟᱜ ᱤᱫᱤ ᱛᱮ ᱒᱐᱑᱖ ᱴᱮ ᱴᱷᱟᱯᱚᱱ ᱠᱮᱫᱼᱟ ᱢᱤᱫ ᱯᱚᱱᱚᱛ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official Website of the Ballia district
 Ballia city portal


Category:Cities and towns in Ballia district
Category:Cities in Uttar Pradesh